**Утвърдил:**

**Директор на Професионална гимназия по туризъм**

**“Пенчо Семов“-Габрово**

**Дата:06.12.2013г.**

**УКАЗАНИЯ за участие и подаване на оферта за възлагане на обществена поръчка чрез**

**ПУБЛИЧНА ПОКАНА**

**1. Общи условия**

1.1. Редът и условията, при които ще се определи изпълнител на обществената поръчка са съгласно Глава осма “a” на Закона за обществените поръчки.

1.2. При изготвяне на офертата всеки участник трябва да се придържа точно към обявените от възложителя условия.

1.3. Изисквания за качество и изисквания към участниците:При изпълнение на поръчката кандидатът да спазва техническите условия на възложителя, изискванията посочени в Техническата спецификация, Приложение №10, и действащите национални и международни стандарти в тази област, доставенитe стоки да са нови, опаковани и етикирани съгласно съответните изисквания, да имат гаранционен срок и да са придружени със съответните сертификати, декларации за съответствие или еквивалентни документи от производителите, инструкции, както и гаранционни карти, в случай че е приложимо.

Гаранционният срок за доставените стоки пореден № 22,23,35 от обособена позиция №1 е минимум 1/една/ година. Гаранционният срок за доставените стоки пореден № 1,2,3,4 от обособена позиция №2 е минимум 2/две/ години.

1.4. Всички разходи по изготвяне и подаване на офертите са за сметка на участниците.

1.5. До изтичането на срока за подаване на офертите всеки участник в процедурата може да промени, допълни или да оттегли офертата си.

1.6. Всеки участник в процедурата за възлагане на обществена поръчка има право да представи само една оферта, като се допуска се участие и за двете обособени позиции едновременно.

1.7. Участниците са длъжни да спазват сроковете и условията, посочени в Публичната покана.

1.8.Срок на валидност на офертите: не по-малък от   
20 (двадесет) календарни дни.

**2. Изисквания към офертата**

Оферта за участие в процедурата за доставка трябва да съдържа:

2.1. Списък на документите, съдържащи се в офертата. Документът се подписва от лице с представителни функции и се представя в оригинал.

2.2. Обща оферта, по образец Приложение №1, подписана от лице с представителни функции, с посочени обособената/обособените позиции, за които се кандидатства.

2.3.Копие от документа за регистрация или единен идентификационен код съгласно чл. 23 от Закона за търговския регистър, когато участникът е юридическо лице или едноличен търговец; копие от документа за самоличност, когато участникът е физическо лице. Документът се представя заверен с гриф “Вярно с оригинала”, свеж печат и подпис от лице с представителни функции.

2.4. Декларации по чл. 47 от ЗОП, по образец Приложение №2 и Приложение №3.

2.5. Списък на техническите лица, които ще отговарят за изпълнение на поръчката и контрола на качеството, по образец Приложение №4. Документът се представя в оригинал и се подписват задължително от лице с представителни функции.

2.6 Декларация за използване или неизползване на подизпълнители при изпълнението на поръчката, по образец Приложение №5. При участие на подизпълнители при изпълнението на поръчката, в декларацията се посочват подизпълнителите, процентът от общата стойност и конкретната част от предмета на обществената поръчка или от обособената позиция, която ще бъде изпълнена от всеки подизпълнител. Декларацията се подписва задължително от лице с представителни функции и се представя в оригинал.

2.7. Декларация за съгласие за участие като подизпълнител, по образец Приложение №6 /в случай, че е приложима/.

2.8. Документите по т. 2.2. до 2.5. се представят за всеки от подизпълнителите, посочени в декларацията по т. 2.7. Изискванията за подизпълнителите се прилагат съобразно вида и дела на тяхното участие в изпълнението на поръчката/обособената позиция.

2.9. Когато участник в процедурата е обединение, което не е юридическо лице, документите по т. 2.2 до 2.5 се представят от всяко физическо или юридическо лице, включено в обединението. Изискванията за изпълнение на обществената поръчка се прилагат към обединението като цяло. Представя се и копие от учредителния документ на обединението, заверено с гриф “Вярно с оригинала”, подпис на лицата с представителни функции и свеж печат.

2.10.**Предложение за изпълнение на поръчката – Техническа оферта**, по образец Приложение №7, която трябва да съдържа: описание на Техническите характеристики, параметри и произход, вид, марка на предложеното оборудване/ обзавеждане, срок за изпълнение на доставката/ включително монтажът, гаранционен срок, ако е приложимо.

Ако кандидатът участва и за двете обособени позиции, трябва да постави две отделни Технически оферти, по образец Приложение №7, за всяка обособената позиция, за която кандидатства.

Срокът за изпълнение по обособена позиция №1 от настоящата обществена поръчка не може да бъде по-дълъг от 15 **(петнадесет) календарни дни** от получаване на съответната заявка.

Срокът за изпълнение по обособена позиция №2 от настоящата обществена поръчка не може да бъде по-дълъг от **45 (четиридесет и пет) календарни дни** от подписване на договора.

2.11. **Предлагана цена**, по образец Приложение №8, която следва да съдържа: Ценова оферта и попълнена количествено-стойностна сметка, включваща всички позиции предмет на техническата спецификация на съответната обособена позиция. Единична цена и обща стойност на всяка позиция **посочена без включен ДДС**, с включени всички разходи и други дължими суми; Обща цена за изпълнение на обособената позиция, **посочена без включен ДДС**, формирана на база единични цени, количество и обща стойност, и обща цена за изпълнение на обособената позиция **с включен ДДС.**

Ако кандидатът участва и за двете обособени позиции, трябва да постави две отделни Ценови оферти, по образец Приложение №8, за всяка обособената позиция, за която кандидатства.

2.12. Допуснати в офертата технически грешки и пропуски в определянето на цената са риск за участниците.

2.13. При несъответствие между единична и обща цена, ще се взема предвид единичната. При несъответствие между цифровата и изписаната словом цена, ще се взема предвид изписаната словом.

2.14. Плащането ще се извършва:

-по обособена позиция №1 - по банковата сметка на изпълнителя в 60 дневен срок/с оглед начина на финансиране и необходимостта от верификация на разходите от страна на Управляващия орган и възстановяването им на Възложителя/ след представяне на приемо-предавателни протоколи и получаване на фактурата за доставките, извършени през предходния месец.

- по обособена позиция №2 - по банковата сметка на изпълнителя в 60 дневен срок/с оглед начина на финансиране и необходимостта от верификация на разходите от страна на Управляващия орган и възстановяването им на Възложителя/ след окончателното извършване на предвидените доставки и услуги, и подписване на приемо-предавателен протокол, подписан от представители на страните по Договора и представяне на фактура от Изпълнителя.

**3. Изисквания към оформянето**

3.1. Офертата и всички документи, които са част от нея, следва да бъдат представени в оригинал или да са заверени, когато са ксерокопия, с гриф “вярно с оригинала“, свеж печат и подпис на лицето, представляващо участника.

3.2. Документите в офертата се подписват само от лица с представителни функции, вписани в Търговския регистър, или упълномощени за това лица, за което се изисква представяне на нотариално заверено пълномощно за изпълнение на такива действия.

3.3. Офертата се подава на български език. Когато участник в процедура е чуждестранно физическо или юридическо лице или техни обединения документът за регистрация се представя в официален превод. Документите, техническото предложение за изпълнение на поръчката и предлаганата цена, когато са на чужд език, се представят и в превод.

3.4. В офертата и приложените документи не се допускат никакви вписвания между редовете, изтривания или корекции, освен ако са заверени с подписа на лице с представителни функции и свеж печат.

**4. Окомплектоване и подаване на офертата**

4.1. Офертата се представя в запечатан непрозрачен плик от участника или от упълномощен от него представител лично или по пощата с препоръчано писмо с обратна разписка (респ. чрез куриерска служба). Върху плика се посочва наименование на участника, адрес за кореспонденция, телефон и по възможност факс и електронен адрес. На плика се записва “Оферта за възлагане на обществена поръчка чрез публична покана с предмет: **„Доставка на оборудване, обзавеждане, принадлежности и електроуреди, за нуждите на** **Професионална гимназия по туризъм“Пенчо Семов“-Габрово и изпълнение на дейности по** проект **„Дългосрочно партньорство с работодателите в сферата на икономиката и туризма“,** проект № BG051PO001-4.3.05-0021, договор **Д01-4385/27.08.2013,** процедура „Развитие на професионалното образование и обучение в сътрудничество с работодателите, № **BG051PO001-4.3.05, Оперативна програма “Развитие на човешките ресурси“** съфинансирана от Европейския социален фонд на Европейския съюз“, **по обособена/и позиция ............................................................ (наименование на обособената/ните позиция/и за която/ито кандидатства участникът).**

4.2. Офертата се подава на адрес: гр. Габрово, ул.“Бенковска“№18, Професионална гимназия по туризъм “Пенчо Семов“-Габрово, Дирекция, стая №312 , всеки работен ден от 8.30 ч.до 16.00 ч., в указания в публичната покана срок.

4.3. Участникът е длъжен да обезпечи получаването на офертата на указаното място и срок. Разходите за подаване на офертата са за негова сметка. Рискът от забава или загубване на офертата е за участника.

4.4. Възложителят не се ангажира да съдейства за пристигането на офертата на адреса и в срока, определен от него.

4.5. При приемане на офертата върху плика се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

4.6. Възложителят не приема за участие в процедурата и връща незабавно на участниците оферти, които са представени след изтичане на крайния срок или в незапечатан, или плик с нарушена цялост.

**5. Разглеждане на офертите и възлагане на поръчката**

5.1. Комисия, назначена със заповед на Директора на училището ще разгледа офертите. Членовете на комисията определят реда за разглеждане на офертите, съгласно разпоредбите на ЗОП, и съставят протокол за резултатите от работата си. Протоколът се представя на възложителя за утвърждаване.

* В случай, че офертата на участника не отговарят на изискванията на ЗОП, ППЗОП и/или поканата, участникът се предлага от комисията на възложителя за отстраняване от процедурата;
* Предложение, което не е изготвено по пълния предмет на съответната обособена позиция не се оценява и се предлага на възложителя за отстраняване от процедурата.

5.2. Участниците ще бъдат информирани писмено за резултатите на посочените в общата оферта адреси.

5.3. С определения за изпълнител за всяка обособена позиция ще бъде сключен отделен писмен договор, съгласно приложения образец Приложение №9. При сключване на договор, определеният за изпълнител по обособената позиция представя документи за удостоверяване липсата на обстоятелства по чл. 47, ал. 1, т. 1 от ЗОП и декларация за липсата на обстоятелства по чл. 47, ал. 5 от ЗОП.

5.4. Гаранцията за изпълнение на договора е **3 %** от стойността на съответния договор за обособената позиция(без ДДС), представена в една от формите по чл. 60 от ЗОП (банкова или парична) неразделна част от договора. Паричната гаранция се внася по Банкова сметка на ВЪЗЛОЖИТЕЛЯ:

IBAN: BG27STSA93003110013701 BIC: STSABGSF Банка ДСК ЕАД – Габрово

Същата се освобождава в **едномесечен срок** от подписване на приемо-предавателния протокол за изпълнение на предмета на договора.

3а всички неуредени въпроси се прилагат разпоредбите на Закона за обществените поръчки и Правилника за прилагането му.

Приложения:

1.Обща оферта – образец №1.

2. Декларация по чл. 47, ал.1 от ЗОП – образец №2.

3. Декларация по чл. 47, ал.5 от ЗОП – образец №3.

4. Декларация-списък на техническите лица, които ще отговарят за изпълнение на поръчката - образец №4.

5. Декларация за използване или неизползване на подизпълнители при изпълнението на поръчката- образец №5.

6. Декларация за съгласие за участие като подизпълнител – образец №6.

7.Техническа оферта – образец №7/подава се за всяка обособена позиция/.

8.Ценова оферта – образец №8/подава се за всяка обособена позиция/.

9. Проект на договор по всяка обособена позиция-2броя.

10.Техническа спецификация.